section_heading: New 52
paragraph_text: Međutim, unatoč toj opskurnoj ulozi, Calendar Man je u stripu Detective Comics Annual #3 (rujan 2014.), točnije u priči "Icarus: Chaos Theory" (koja je bila dio tada aktualne priče u sklopu stripa Detective Comics), dobio svoju prvu i dotad jedinu genezu, iako se ista zbog drastičnih odstupanja od svih ranijih interpretacija lika, ali i činjenice da nije prikazala direktnu vezu između kriminalca Juliana Dayja i Calendar Mana, mora uzeti s određenom rezervom. Brian Buccellato je u ovoj priči Juliana Dayja prikazao kao agresivnog snagatora koji dila opasnu drogu imena Icarus za gangstera Squida, koji Dayju daje u zadatak da se pobrine za veliku pošiljku druge, a sve to pred vlastitim bratom. U kafiću, Day govori Squidovom bratu kako su "imena" u Gothamu jako važna, na što ga ovaj provocira zbog njegovog imena (Julian); iako naizgled miran, Day svom snagom odvali Squidovog brata šakom u trbug i odlazi u toalet. Ipak, flashback scene u kasnijim scenama stripa otkrivaju kako je Batman, radeći na razbijanju lanca trgovine drogom, upoznao Adena Dayja, Julianovog sina, koji mu je otkrio važne informacije o slučaju, a koje je načuo od svog oca.